text: [{"text_idx": "#000005", "text": "A\u0301 KSS hava nakrir av smi\u00f0junum tiki\u00f0 eina kerliga hond eftir einum motori, sum sto\u0301\u00f0 a\u0301 ly\u0301singasi\u0301\u00f0u \u2013 \u201cF\u00e6st vi\u00f0 at avheintast\u201d. Hetta hildu teir vera ov lagaliga at fara afturi vi\u00f0 bor\u00f0inum. Teir fo\u0301ru til Fuglafjar\u00f0ar til P/F Sandgrefstur, sum a\u0301tti motorin, ein Lister Dursley u\u0301r Onglandi."}, {"text_idx": "#000006", "text": "Lister var\u00f0 sett a\u0301 stovn i\u0301 1867 av Robert Ashton Lister og gj\u00f8rdu teir no\u0301gvar i\u0301dna\u00f0armoturar. Verksmi\u00f0jan helt uppat i\u0301 1986.\nTeir gj\u00f8rdu no\u0301gvar ymiskar maskinur til mjo\u0301lkai\u0301dna\u00f0in - ro\u0301maskiljarar eisini klippimaskinur til sey\u00f0, og bru\u0301ktu motorarnir b\u00e6\u00f0i, benzin, olju og gas. Eisini gj\u00f8rdu teir traktorar, plo\u0301gv og sja\u0301lvvirkandi ljo\u0301sanlag o.a.\nMotorin hevur veri\u00f0 til onkra pumpu umbor\u00f0 a\u0301 einum av sandba\u0301tunum, grei\u00f0ir Gordon Martin a\u0301 Sandgrefstur fra\u0301. Motorurin hevur sta\u00f0i\u00f0 a\u0301 eini goymslu i\u0301 langa ti\u0301\u00f0, og var hann nu\u0301 at kalla bert til fortre\u00f0, ti\u0301 settu teir hann a\u0301 \u201cs\u00f8lulista\u201d.\nA\u0301 skeltinum a\u0301 si\u0301\u00f0uni stendur ymiskt at lesa, og ver\u00f0ur mett ver\u00f0ur eftir ti\u0301 at d\u00f8ma, at motorurin er fra\u0301 1947 \u2013 og gongur hann aftur sum klokkan 75 a\u0301ra gamal, eftir at menninir a\u0301 KSS hugdu hann i\u0301 gj\u00f8gnum. To\u0301, ta\u00f0 var ikki no\u0301gv at taka hond i\u0301, s\u00f8gdu Ja\u0301kup Heinesen og Hans Jacob Venned, sum saman vi\u00f0 hinum i\u0301 smi\u00f0juni hava veri\u00f0 um motorin.\nTeir ungu l\u00e6rlingarnir vo\u0301ru o\u0301gvuliga a\u0301huga\u00f0ir, og ta\u0301 i\u00f0 kasti\u00f0 var\u00f0 mali\u00f0 tv\u00e6r fer\u00f0ir, kom to\u0301nleikur u\u0301r u\u0301tstoytinum. Ein gle\u00f0ilig l\u00f8ta, ta\u0301 i\u00f0 motorurin aftur gekk."}]